Diari Oficial de la Generalitat Valenciana


Sumari del DOGV 4728, del 07-04-2004 (2004/3491)

ACORD de 2 d'abril de 2004, del Consell de la Generalitat, per la qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Aielo de Malferit.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4728

Data del DOGV
:   07-04-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/3491


Data del document
:   02-04-2004

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Aielo de Malferit
    * expropiació
    * administració local

ACORD de 2 d'abril de 2004, del Consell de la Generalitat, per la qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Aielo de Malferit. [2004/X3491]
  
El Consell de la Generalitat, en la reunió del dia 2 d'abril de 2004, va adoptar l'acord següent:
  
L'Ajuntament d'Aielo de Malferit, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte d'urbanització de l'entorn del Palau.
  
Esta declaració d'urgent ocupació es justifica per les raons següents:
  
L'obra d'urbanització de l'entorn del Palau ha de dur-se a terme amb celeritat, ja que està vinculada a la subvenció atorgada per la Diputació Provincial de València i inclosa en el Pla Provincial d'Obres i Servicis de 2003, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, i no es presentaren al·legacions. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això i d'acord amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat 5/1983, de 30 de desembre, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa, instruïda per l'Ajuntament d'Aielo de Malferit per a l'execució del Projecte d'urbanització de l'entorn del Palau.
  
Bé afectat: Urbana: casa a Aielo de Malferit, carrer Palau núm. 5, composta per planta baixa, principal i porxo, corral cobert i descobert, i unes almàsseres, la mesura superficial de les quals no consta, i limita: per davant, amb la plaça del Palau; per darrere, amb el carrer de Sant Antoni; per la dreta, amb la casa Palau, canyís al mig; i per l'esquerra, casa d'esta herència. Inscripció: Registre de la Propietat d'Ontinyent; pertany a Rafael Garrigues Mercader, per ple domini i amb caràcter privatiu.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular al·legacions per escrit davant la corporació local expropiadora, als sols efectes d'esmenar possibles errors que s'hagen fet en relacionar els béns afectats per la urgent ocupació.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar-hi els següents recursos:
  
a) Recurs potestatiu de reposició davant el Consell de la Generalitat, en el termini d'un mes, comptador a partir de l'endemà d'aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar-se en el termini de dos mesos o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, reguladora de la Jurisdicció Contenciosa Administrativa;
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjudici que les persones interessades puguen exercir-hi qualsevol altra via que estimen oportuna.
  
València, 2 d'abril de 2004
  
El conseller secretari del Consell de la Generalitat,